

**УРОК: Доброволчество, проекти в полза на общността, филантропия, дарители**

**Стефка Пенева, учител в СУЕЕ „Св. Константин-Кирил Философ”,**

**гр. Русе**

**Часовете са проведени в III„A“ клас на 16.10.2017 г. и 23.10.2017г.**

*Ако си направил добро – скрий;*

*ако са направили добро на теб - разкажи.*

*Стара арабска мъдрост*



**Цел на урока**

*Целта на урока е формиране на знания и умения за доброволчеството като инициатива в полза на общността. Учениците да предложат свои идеи за помощ и проекти в полза на другите.*

**Материали**

• *маркери*

• *листи за напомняне и бележки*

• *снимки на паметника на дарителите в Свищов*

• *стари снимки от град Русе*

• *допълнители материали за дарителите от Русе*

**Описание**

**1 час**

*Урокът започнах на 16.10. с игра с топка за припомняне на познати за учениците народни будители. Децата посочваха известни личности и с какво са останали в историята ни. Учениците се запознаха с термините филантроп, доброволец и дарител.Разказах им за паметника на дарителите в Свищов. Насочих учениците да погледнат снимката на паметника и да помислят върху изображението на двете „даряващи“ ръце и накацалите върху тях гълъби. Продължих с насочващи въпроси за дарителите защо даряват, каква е тяхната мисия и цел. Акцентирах върху надписа на панетника* "На сърцатите дарители от признателни свищовци". *Дискутирахме по темата кой човек е наистина сърцат и как ученицитеразбират кой има голямо сърце.*

*Продължихме с въпроси как ние можем да помагаме, как да се отнасяме към другите, проявявайки съпричастност. Учениците споделиха своите идеи, че да помагаш е важно, че така правиш нещо за другите, а тока се чувстващ доволен. Темата продължи с познатото за тях произведение „ Песен за доброто“ от Недялко Йорданов. Децата сами откриха, че с добрина и подадена ръка, може да се промени светът, че злото може да се победи с надежда и усмивка.*

*Поставих за домашна работа да намерят, проучат и донесат допълнителни материали за известни русенски дарители или как в миналото русенци са творили добрина.*

**2 час**

*Урокът започнах на 23.10 с игра „ Кой съм аз“. Така с насочващи от мен въпроси си припомнихме имената и делата на народните будители. Продължихме темата с поставената за домашна работа задача. Учениците бяха потърсили и донесли допълнителни материали за дарителите от миналото на Русе, които споделиха със съучениците си.Със събраните материали направихме табло като съвместен проект за дарителите от Русе.*

*Часът приключи със самооценка на учениците. Те сами коментираха кое им е било лесно, кое ги е затруднило и какво ново са научили за дарителите.*

*Поставих за задача на децата да помислят как да се включим и с какво и ние можем да помогнем на другите.*



**От коментарите в час**

*„Когато направиш добро, няма нужда се хвалиш“*

*„Най – важното в живота е да си добър.“*

*„ Ако си добър и светът става по - добър.“*



**Идеи за надграждане**

Не срещнахме разбиране и ни отказаха помощ от Историческия музей по темата  за известни русенските дарители.

Можеше да потърсим помощ и от Регионалната библиотека и Държавния архив Русе .